Megaris — Megara — ca. 275-250 BC
Region: Central Greece (IG VII-IX) — Megaris, Oropia, and Boiotia (IG VII) 

[θ]εο[ι]. επι βασιλεος δαμωνος [ε]γραμματευε βουλαι και δαμωι αλειος ολυμπιχου εστραταγουν διοκλειδας λυκισκου θοκλης θεδωρου αγαθων τιμωνος καλλιας ιππια πτοιοδωρος ευπαλινου. εδοξε βουλαι και δαμωι επειδη αγχιερος φιλωνος βοιωτιος ευνους εων διατελει τωι δαμωι τωι μεγαρεων και χρειας παρεχεται ται πολει και κοιναι και ιδιαι τοις δεομενοις τωμ πολ[ιτω]ν αγαθαι τυχαι δεδοχθαι ται βουλαι και τωι δαμωι προξενον [ει]μεν αυτον και ευεργεταν τας πολιος τας μεγ[αρε]ων και ειμεν αυτωι και εκγονοις ατε[λ]ειαν και ασυλιαν και εμ πολεμωι και εν ειραναι και κατα γαν και κατα θαλασσαν και προεδριαν εμ πασι τοις αγωσιν οις α πολις τιθητι ο δε γραμματευς του δαμου αγγραψατω τοδε το δογμα εις σταλαν λιθιναν και ανθετω εις το αρταμιτιον.